नई दिल्ली: महाराष्ट्र के जलगांव जिले में मारपीट का शिकार हुए दो नाबालिग लड़कों की पहचान उजागर करने के लिए कांग्रेस अध्यक्ष राहुल गांधी के खिलाफ पुलिस में शिकायत दर्ज कराई गई है. निकटवर्ती पालघर जिले के दहानू में रहने वाले शिकायतकर्ता संजीव जोशी ने 15 जून को अपने ट्विटर पेज पर आपत्तिजनक टिप्पणी करने और लड़कों के वीडियो डालने के लिए राहुल के खिलाफ प्राथमिकी दर्ज करने की मांग की. उन्होंने कांग्रेस अध्यक्ष पर सूचना प्रौद्योगिकी (आईटी) अधिनियम के तहत मामला दर्ज करने की मांग की.